title: Vykonávacie nariadenie Komisie (EÚ) 2015/1719 z 25. septembra 2015 o vydávaní dovozných povolení na ryžu v rámci colných kvót otvorených na čiastkové obdobie september 2015 vykonávacím nariadením (EÚ) č. 1273/2011

text:
               26.9.2015

               SK

               Úradný vestník Európskej únie

               L 251/14

         VYKONÁVACIE NARIADENIE KOMISIE (EÚ) 2015/1719
   z 25. septembra 2015
   o vydávaní dovozných povolení na ryžu v rámci colných kvót otvorených na čiastkové obdobie september 2015 vykonávacím nariadením (EÚ) č. 1273/2011
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188,
   keďže:

               (1)

               Vykonávacím nariadením Komisie (EÚ) č. 1273/2011 (2) sa otvorila a stanovila správa určitých colných kvót na dovoz ryže a zlomkovej ryže, ktoré sa rozdelili podľa krajiny pôvodu a podľa viacerých čiastkových období v súlade s prílohou I k uvedenému vykonávaciemu nariadeniu.

               (2)

               September je štvrtým čiastkovým obdobím pre kvótu stanovenú v článku 1 ods. 1 písm. a) vykonávacieho nariadenia (EÚ) č. 1273/2011, tretím čiastkovým obdobím pre kvótu stanovenú v článku 1 ods. 1 písm. d) uvedeného vykonávacieho nariadenia a prvým čiastkovým obdobím pre kvótu stanovenú v článku 1 ods. 1 písm. e) uvedeného vykonávacieho nariadenia.

               (3)

               Z oznámení zaslaných v súlade s článkom 8 písm. a) vykonávacieho nariadenia (EÚ) č. 1273/2011 vyplýva, že v prípade kvót s poradovým číslom 09.4112 – 09.4117 – 09.4118 – 09.4119 a 09.4168 sa žiadosti podané počas prvých 10 pracovných dní mesiaca septembra 2015 podľa článku 4 ods. 1 uvedeného vykonávacieho nariadenia vzťahujú na množstvo, ktoré je väčšie ako dostupné množstvo. Malo by sa teda určiť, do akej miery sa môžu dovozné povolenia vydávať, a to stanovením alokačného koeficientu, ktorý sa má uplatniť na požadované množstvo v prípade príslušných kvót a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).

               (4)

               Z týchto oznámení takisto vyplýva, že v prípade kvót s poradovým číslom 09.4127 – 09.4128 – 09.4129 a 09.4116 sa žiadosti podané počas prvých 10 pracovných dní mesiaca septembra 2015 podľa článku 4 ods. 1 vykonávacieho nariadenia (EÚ) č. 1273/2011 vzťahujú na množstvo, ktoré je menšie ako dostupné množstvo.

               (5)

               Nevyužité množstvo kvót s poradovým číslom 09.4127 – 09.4128 – 09.4129 a 09.4130 v čiastkovom období septembra sa v súlade s článkom 2 vykonávacieho nariadenia (EÚ) č. 1273/2011 prenesie v nasledujúcom čiastkovom období do kvóty s poradovým číslom 09.4138.

               (6)

               V prípade kvót s poradovým číslom 09.4138 a 09.4168 je potrebné určiť v súlade s článkom 5 prvým pododsekom vykonávacieho nariadenia (EÚ) č. 1273/2011 aj to, aké celkové množstvo bude v čiastkovom období dostupné.

               (7)

               Aby sa zabezpečilo, že vydávanie dovozných povolení bude prebiehať náležitým spôsobom, toto nariadenie by malo nadobudnúť účinnosť okamžite po jeho uverejnení,

         PRIJALA TOTO NARIADENIE:
   Článok 1
   1.   V prípade žiadostí o dovozné povolenie na ryžu, na ktorú sa vzťahujú kvóty s poradovým číslom 09.4112 – 09.4117 – 09.4118 – 09.4119 a 09.4168 uvedené vo vykonávacom nariadení (EÚ) č. 1273/2011, podaných počas prvých 10 pracovných dní mesiaca septembra 2015, sa vydajú povolenia na požadované množstvo upravené alokačným koeficientom určeným v prílohe k tomuto nariadeniu.
   2.   Celkové množstvo dostupné v rámci kvót s poradovým číslom 09.4138 a 09.4168 podľa vykonávacieho nariadenia (EÚ) č. 1273/2011 v nasledujúcom čiastkovom období je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. septembra 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Vykonávacie nariadenie Komisie (EÚ) č. 1273/2011 zo 7. decembra 2011 otvárajúce a stanovujúce správu určitých colných kvót na dovoz ryže a zlomkovej ryže (Ú. v. EÚ L 325, 8.12.2011, s. 6).

      (3)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).

      PRÍLOHA

         Množstvá, ktoré sa majú prideliť na čiastkové obdobie september 2015, a množstvá, ktoré sú dostupné v rámci nasledujúceho čiastkového obdobia, podľa vykonávacieho nariadenia (EÚ) č. 1273/2011

                  a)

                  Kvóta na bielenú alebo polobielenú ryžu patriacu pod číselný znak KN 1006 30 podľa článku 1 ods. 1 písm. a) vykonávacieho nariadenia (EÚ) č. 1273/2011:

                              Pôvod

                              Poradové číslo

                              Alokačný koeficient na čiastkové obdobie september 2015

                              Celkové dostupné množstvo v rámci čiastkového obdobia október 2015 (v kg)

                              Spojené štáty americké

                              09.4127

                              — (1)

                              Thajsko

                              09.4128

                              — (1)

                              Austrália

                              09.4129

                              — (1)

                              Iný pôvod

                              09.4130

                              — (2)

                              Všetky krajiny

                              09.4138

                              1 673 897

                  b)

                  Kvóta na bielenú alebo polobielenú ryžu patriacu pod číselný znak KN 1006 30 podľa článku 1 ods. 1 písm. d) vykonávacieho nariadenia (EÚ) č. 1273/2011:

                              Pôvod

                              Poradové číslo

                              Alokačný koeficient na čiastkové obdobie september 2015

                              Thajsko

                              09.4112

                              13,995168 %

                              Spojené štáty americké

                              09.4116

                              — (3)

                              India

                              09.4117

                              25 %

                              Pakistan

                              09.4118

                              38,249497 %

                              Iný pôvod

                              09.4119

                              16,030270 %

                              Všetky krajiny

                              09.4166

                              — (4)

                  c)

                  Kvóta na zlomkovú ryžu patriacu pod číselný znak KN 1006 40 00 podľa článku 1 ods. 1 písm. c) vykonávacieho nariadenia (EÚ) č. 1273/2011:

                              Pôvod

                              Poradové číslo

                              Alokačný koeficient na čiastkové obdobie september 2015

                              Celkové dostupné množstvo v rámci čiastkového obdobia október 2015 (v kg)

                              Všetky krajiny

                              09.4168

                              3,483753 %

                              0

         (1)  Žiadosti sa vzťahujú na množstvo, ktoré je menšie alebo rovnaké ako dostupné množstvo: všetkým žiadostiam teda možno vyhovieť.

         (2)  Žiadosti sa vzťahujú na množstvo, ktoré je menšie alebo rovnaké ako dostupné množstvo: všetkým žiadostiam teda možno vyhovieť.

         (3)  Žiadosti sa vzťahujú na množstvo, ktoré je menšie alebo rovnaké ako dostupné množstvo: všetkým žiadostiam teda možno vyhovieť.

         (4)  V rámci tohto čiastkového obdobia už nie je dostupné žiadne množstvo.


title: Vykonávacie nariadenie Komisie (EÚ) č. 488/2011 z  19. mája 2011 , ktorým sa ruší pozastavenie podávania žiadostí o dovozné povolenia na výrobky z cukru v rámci určitých colných kvót

text:
               20.5.2011

               SK

               Úradný vestník Európskej únie

               L 133/12

         VYKONÁVACIE NARIADENIE KOMISIE (EÚ) č. 488/2011
   z 19. mája 2011,
   ktorým sa ruší pozastavenie podávania žiadostí o dovozné povolenia na výrobky z cukru v rámci určitých colných kvót
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 891/2009 z 25. septembra 2009, ktorým sa otvárajú colné kvóty a zabezpečuje ich správa v odvetví cukru (2), a najmä na jeho článok 5 ods. 2,
   keďže:

               (1)

               Podávanie žiadostí o dovozné povolenia na poradové číslo 09.4320 sa pozastavilo od 22. marca 2011 v súlade s nariadením Komisie (EÚ) č. 279/2011 z 21. marca 2011, ktorým sa ustanovuje prideľovací koeficient na vydávanie dovozných povolení na výrobky z cukru v rámci určitých colných kvót, na ktoré sa podali žiadosti od 1. do 7. marca 2011, a ktorým sa pozastavuje podávanie žiadostí o tieto povolenia (3) v súlade s nariadením (ES) č. 891/2009.

               (2)

               Na základe oznámení o nevyužitých a/alebo čiastočne použitých povoleniach sa množstvá opäť stali disponibilnými pod uvedeným referenčným číslom. Pozastavenie podávania žiadostí by sa preto malo zrušiť,

         PRIJALA TOTO NARIADENIE:
   Článok 1
   Pozastavenie ustanovené v nariadení (EÚ) č. 279/2011 o podávaní žiadostí o dovozné povolenia pre referenčné číslo 09.4320 sa ruší od 22. marca 2011.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. mája 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 254, 26.9.2009, s. 82.

      (3)  Ú. v. EÚ L 76, 22.3.2011, s. 48.


title: Vykonávacie nariadenie Komisie (EÚ) č. 334/2012 z  19. apríla 2012 o povolení prípravku Saccharomyces cerevisiae CNCM I-4407 ako kŕmnej doplnkovej látky pre králiky vo výkrme a králiky neurčené na výrobu potravín, ktorým sa mení a dopĺňa nariadenie (ES) č. 600/2005 (držiteľ povolenia Société Industrielle Lesaffre)  Text s významom pre EHP

text:
               20.4.2012

               SK

               Úradný vestník Európskej únie

               L 108/6

         VYKONÁVACIE NARIADENIE KOMISIE (EÚ) č. 334/2012
   z 19. apríla 2012
   o povolení prípravku Saccharomyces cerevisiae CNCM I-4407 ako kŕmnej doplnkovej látky pre králiky vo výkrme a králiky neurčené na výrobu potravín, ktorým sa mení a dopĺňa nariadenie (ES) č. 600/2005 (držiteľ povolenia Société Industrielle Lesaffre)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje opätovné preskúmanie doplnkových látok povolených podľa smernice Rady 70/524/EHS (2).

               (2)

               Prípravok Saccharomyces cerevisiae NCYC Sc47 bol povolený bez časového obmedzenia v súlade so smernicou 70/524/EHS ako kŕmna doplnková látka na používanie pre králiky vo výkrme nariadením Komisie (ES) č. 600/2005 (3). Uvedený prípravok bol následne zapísaný do registra kŕmnych doplnkových látok Spoločenstva ako existujúci výrobok v súlade s článkom 10 ods. 1 nariadenia (ES) č. 1831/2003.

               (3)

               V súlade s článkom 10 ods. 2 nariadenia (ES) č. 1831/2003 v spojení s článkom 7 uvedeného nariadenia bola predložená žiadosť o opätovné preskúmanie Saccharomyces cerevisiae CNCM I-4407, predtým NCYC Sc47, ako kŕmnej doplnkovej látky pre králiky o výkrme a v súlade s článkom 7 uvedeného nariadenia bola predložená žiadosť o nové použitie pre králiky neurčené na produkciu potravín, s požiadavkou o zaradenie uvedenej doplnkovej látky do kategórie doplnkových látok „zootechnické doplnkové látky“. K uvedenej žiadosti boli pripojené údaje a doklady vyžadované podľa článku 7 ods. 3 nariadenia (ES) č. 1831/2003.

               (4)

               Európsky úrad pre bezpečnosť potravín (ďalej len „úrad“) dospel vo svojom stanovisku z 13. decembra 2011 (4) k záveru, že Saccharomyces cerevisiae CNCM I-4407 nemá za navrhovaných podmienok použitia nežiaduce účinky na zdravie zvierat, zdravie spotrebiteľov, ani na životné prostredie, a že má potenciál znižovať úmrtnosť králikov vo výkrme. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium zriadené nariadením (ES) č. 1831/2003.

               (5)

               Z posúdenia Saccharomyces cerevisiae CNCM I-4407 vyplýva, že podmienky na udelenie povolenia uvedené v článku 5 nariadenia (ES) č. 1831/2003 sú splnené. Preto by sa malo povoliť používanie tohto prípravku v súlade s prílohou k tomuto nariadeniu.

               (6)

               V dôsledku udelenia nového povolenia na základe nariadenia (ES) č. 1831/2003 by sa ustanovenia o Saccharomyces cerevisiae NCYC Sc47 uvedené v nariadení (ES) č. 600/2005 mali vypustiť.

               (7)

               Keďže úpravy podmienok povolenia tejto kŕmnej doplnkovej látky nesúvisia s bezpečnostnými dôvodmi, je vhodné povoliť prechodné obdobie na odstránenie existujúcich zásob premixov a kŕmnych zmesí povolených nariadením (ES) č. 600/2005.

               (8)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Záznam pre E 1702 v prílohe III k nariadeniu (ES) č. 600/2005 sa vypúšťa.
   Článok 3
   Prípravok Saccharomyces cerevisiae NCYC Sc47, povolený nariadením (ES) č. 600/2005, a premixy a kŕmne zmesi s jeho obsahom, označené v súlade so smernicou 70/524/EHS pred nadobudnutím účinnosti tohto nariadenia, sa môžu naďalej uvádzať na trh a používať do vyčerpania existujúcich zásob.
   Článok 4
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. apríla 2012

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Ú. v. ES L 270, 14.12.1970, s. 1.

      (3)  Ú. v. EÚ L 99, 19.4.2005, s. 5.

      (4)  EFSA Journal (Vestník EFSA) 2012; 10(1):2531.

      PRÍLOHA

                  Identifikačné číslo doplnkovej látky

                  Názov držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Ostatné ustanovenia

                  Koniec platnosti povolenia

                  CFU/kg kompletného krmiva s obsahom vlhkosti 12 %

                     Kategória zootechnických doplnkových látok. Funkčná skupina: stabilizátory črevnej mikroflóry

                  4b1702

                  Société Industrielle Lesaffre

                     Saccharomyces cerevisiae

                  CNCM I-4407

                                 Zloženie doplnkovej látky

                              Prípravok Saccharomyces cerevisiae CNCM I-4407 obsahujúci najmenej 5 × 109 CFU/g

                                 Charakteristika účinnej látky

                                 Saccharomyces cerevisiae CNCM I-4407

                                 Analytické metódy
                                  (1)

                                          Výpočet: metóda nanášania na agarovú platňu (EN 15789) s kvasnicovým extraktom, dextrózou a chloramfenikolom (CGYE)

                                          Identifikácia: metóda polymerázovej reťazovej reakcie (PCR).

                  Králiky vo výkrme a králiky neurčené na výrobu potravín

                  —

                  5 × 109

                  —

                  V návode na použitie doplnkovej látky a premixu uveďte teplotu pri skladovaní, lehotu skladovateľnosti a stabilitu pri granulovaní.

                  11. mája 2022

         (1)  Podrobné informácie o analytických metódach sú k dispozícii na tejto internetovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx.


title: Vykonávacie nariadenie Komisie (EÚ) č. 781/2014 zo 17. júla 2014 o vydávaní dovozných povolení a o udeľovaní dovozných práv pre žiadosti podané počas prvých siedmich dní júla 2014 v rámci colných kvót otvorených nariadením (ES) č. 616/2007 pre hydinové mäso

text:
               18.7.2014

               SK

               Úradný vestník Európskej únie

               L 212/7

         VYKONÁVACIE NARIADENIE KOMISIE (EÚ) č. 781/2014
   zo 17. júla 2014
   o vydávaní dovozných povolení a o udeľovaní dovozných práv pre žiadosti podané počas prvých siedmich dní júla 2014 v rámci colných kvót otvorených nariadením (ES) č. 616/2007 pre hydinové mäso
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 1 a 3,
   keďže:

               (1)

               Nariadením Komisie (ES) č. 616/2007 (2) sa otvorili colné kvóty na dovoz výrobkov v odvetví hydinového mäsa s pôvodom v Brazílii, Thajsku a iných tretích krajinách.

               (2)

               Žiadosti o dovozné povolenia podané v priebehu prvých siedmich dní júla 2014, pokiaľ ide o skupiny č. 1, 2, 4A, 6A, 7 a 8, na čiastkové obdobie od 1. októbra do 31. decembra prevyšujú v prípade niektorých kvót množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, a to stanovením alokačného koeficientu, ktorý sa má uplatňovať na požadované množstvá a ktorý sa vypočíta v súlade s článkom 6 ods. 3 nariadenia Komisie (ES) č. 1301/2006 (3).

               (3)

               Žiadosti o dovozné práva podané v priebehu prvých siedmich dní júla 2014, pokiaľ ide o skupinu č. 5A, na čiastkové obdobie od 1. októbra do 31. decembra prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné práva udeľovať, a to stanovením alokačného koeficientu, ktorý sa má uplatniť na požadované množstvo, vypočítaného v súlade s článkom 6 ods. 3 nariadenia Komisie (ES) č. 1301/2006 v spojení s článkom 7 ods. 2 uvedeného nariadenia.

               (4)

               S cieľom zaistiť účinnú správu opatrenia by toto nariadenie malo nadobudnúť účinnosť v deň jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   1.   Na žiadosti o dovozné povolenia podané podľa nariadenia (ES) č. 616/2007 na čiastkové obdobie od 1. októbra do 31. decembra 2014, pokiaľ ide o skupiny č. 1, 2, 4A, 6A, 7 a 8, sa uplatňujú alokačné koeficienty uvedené v prílohe k tomuto nariadeniu.
   2.   Na žiadosti o dovozné práva podané podľa nariadenia (ES) č. 616/2007 na čiastkové obdobie od 1. októbra do 31. decembra 2014, pokiaľ ide o skupinu č. 5A, sa uplatňuje alokačný koeficient uvedený v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Toto nariadenie je záväzné v celom rozsahu a priamo uplatniteľné vo všetkých členských štátoch.

      V Bruseli 17. júla 2014

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 616/2007 zo 4. júna 2007, ktorým sa otvárajú colné kvóty Spoločenstva v odvetví hydinového mäsa s pôvodom v Brazílii, Thajsku a iných tretích krajinách a stanovuje sa správa týchto colných kvót (Ú. v. EÚ L 142, 5.6.2007, s. 3).

      (3)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).

      PRÍLOHA

                  Skupina č.

                  Poradové č.

                  Koeficient pridelenia pre žiadosti o dovozné povolenia podané na čiastkové obdobie od 1.10.2014 do 31.12.2014
                  (%)

                  1

                  09.4211

                  0,40918

                  2

                  09.4212

                  3,207957

                  4A

                  09.4214
                  09.4251

                  0,651441
                  0,95511

                  6A

                  09.4216
                  09.4260

                  0,460618
                  0,984255

                  Skupina č.

                  Poradové č.

                  Koeficient pridelenia pre žiadosti o dovozné práva podané na čiastkové obdobie od 1.10.2014 do 31.12.2014
                  (%)

                  5A

                  09.4215
                  09.4254
                  09.4255

                  0,620782
                  1,508297
                  3,215439


title: Vykonávacie nariadenie Komisie (EÚ) 2017/78 z 15. júla 2016, ktorým sa stanovujú správne opatrenia na účely typového schvaľovania ES motorových vozidiel z hľadiska ich palubných systémov eCall využívajúcich tiesňovú linku 112 a jednotné podmienky vykonávania nariadenia Európskeho parlamentu a Rady (EÚ) 2015/758 so zreteľom na ochranu súkromia a údajov používateľov takýchto systémov (Text s významom pre EHP )

text:
                  17.1.2017

                  SK

                  Úradný vestník Európskej únie

                  L 12/26

            VYKONÁVACIE NARIADENIE KOMISIE (EÚ) 2017/78
      z 15. júla 2016,
      ktorým sa stanovujú správne opatrenia na účely typového schvaľovania ES motorových vozidiel z hľadiska ich palubných systémov eCall využívajúcich tiesňovú linku 112 a jednotné podmienky vykonávania nariadenia Európskeho parlamentu a Rady (EÚ) 2015/758 so zreteľom na ochranu súkromia a údajov používateľov takýchto systémov
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) 2015/758 z 29. apríla 2015 o požiadavkách typového schválenia pri zavádzaní palubného systému eCall využívajúceho službu tiesňovej linky 112 a o zmene smernice 2007/46/ES (1), a najmä na jeho článok 6 ods. 13 a článok 9,
      keďže:

                  (1)

                  Nariadením (EÚ) 2015/758 sa stanovuje všeobecná povinnosť zabudovať palubný systém eCall využívajúci tiesňovú linku 112 do všetkých nových typov vozidiel kategórií M1 a N1 od 31. marca 2018.

                  (2)

                  Delegovaným nariadením Komisie (EÚ) 2017/79 (2) sa stanovujú osobitné technické požiadavky a skúšobné postupy na typové schvaľovanie ES motorových vozidiel z hľadiska ich palubných systémov eCall využívajúcich tiesňovú linku 112, ako aj na typové schvaľovanie ES samostatných technických jednotiek („STU“) palubného systému eCall využívajúceho tiesňovú linku 112 a komponentov palubného systému eCall využívajúceho tiesňovú linku 112.

                  (3)

                  Smernicou Európskeho parlamentu a Rady 2007/46/ES (3) sa zriaďuje všeobecný rámec pre typové schvaľovanie ES motorových vozidiel a vymedzujú sa úlohy a zodpovednosti všetkých aktérov zapojených do rôznych fáz postupu typového schvaľovania. Okrem toho je potrebné stanoviť osobitné správne opatrenia pre typové schvaľovanie ES motorových vozidiel vybavených palubnými systémami eCall využívajúcimi tiesňovú linku 112, STU a komponentov palubného systému eCall využívajúceho tiesňovú linku 112.

                  (4)

                  S cieľom zabezpečiť jednotné podmienky vykonávania skúšobných postupov typového schvaľovania ES a zjednodušiť žiadosti o typové schválenie by sa mal vytvoriť štandardizovaný súbor informačných dokumentov, vzorov osvedčení o typovom schválení ES a vzorov značky typového schválenia ES.

                  (5)

                  Výrobcovia by mali zabezpečiť, aby palubné systémy eCall využívajúce tiesňovú linku 112 neboli sledovateľné ani nijakým spôsobom nepretržite sledované. Na tento účel by sa malo zabezpečiť, že palubné systémy eCall využívajúce tiesňovú linku 112 nebudú v bežnom stave prevádzky k dispozícii na komunikáciu a že k údajom v ich vnútornej pamäti nebudú mať pred vytvorením volania eCall prístup žiadne subjekty mimo týchto systémov. Výrobcovia by mali zaviesť aj primerané záruky na ochranu bezpečnosti údajov vo vnútornej pamäti systému pred neoprávneným prístupom alebo zneužitím.

                  (6)

                  Akékoľvek údaje spracované prostredníctvom palubného systému eCall využívajúceho tiesňovú linku 112 musia byť primerané, relevantné a úmerné účelom, na ktoré sa tieto údaje zhromažďujú a spracúvajú.

                  (7)

                  Spotrebiteľom by sa mali poskytnúť komplexné a spoľahlivé informácie týkajúce sa fungovania palubného systému eCall využívajúceho tiesňovú linku 112, a najmä spôsobu, akým sa údaje prostredníctvom tohto systému spracúvajú a ako sú chránené. Spotrebitelia by mali byť informovaní aj o charakteristikách a vlastnostiach všetkých súkromných záchranných služieb alebo iných služieb s pridanou hodnotou, ak sú namontované v motorovom vozidle.

                  (8)

                  Jednotný prístup týkajúci sa informácií, ktoré sa majú poskytnúť spotrebiteľom, pokiaľ ide o fungovanie palubného systému eCall využívajúceho tiesňovú linku 112, si vyžaduje vytvorenie vzoru pre informovanie používateľov, ktorý bude obsahovať minimálne informácie, ktoré sa majú poskytnúť spolu s technickou dokumentáciou vozidla.

                  (9)

                  Výrobcovia vozidiel by mali mať dostatočný čas na prispôsobenie sa technickým požiadavkám na typové schválenie palubných systémov eCall využívajúcich tiesňovú linku 112. Členským štátom by sa zároveň mal poskytnúť dostatočný čas na to, aby na svojom území zriadili infraštruktúru stredísk tiesňového volania („PSAP“) potrebnú na riadne prijímanie a spracovávanie volaní eCall. Z tohto dôvodu by dátum uplatňovania tohto nariadenia mal byť rovnaký ako dátum povinného zavedenia palubných systémov eCall využívajúcich tiesňovú linku 112 podľa nariadenia (EÚ) 2015/758.

                  (10)

                  Opatrenia stanovené v tomto nariadení sa v súlade s článkom 28 ods. 2 nariadenia Európskeho parlamentu a Rady (ES) č. 45/2001 (4) konzultujú s európskym dozorným úradníkom pre ochranu údajov.

                  (11)

                  Opatrenia stanovené v tomto nariadení sú v súlade so stanoviskom Technického výboru – motorové vozidlá,

            PRIJALA TOTO NARIADENIE:
      Článok 1
      Predmet úpravy
      Týmto nariadením sa stanovujú správne opatrenia na účely schvaľovania nových typov vozidiel, pokiaľ ide o ich palubné systémy eCall využívajúce tiesňovú linku 112, ako aj samostatné technické jednotky („STU“) palubného systému eCall využívajúceho tiesňovú linku 112 a komponenty palubného systému eCall využívajúceho tiesňovú linku 112, navrhnuté a vyrobené pre takéto vozidlá.
      Stanovujú sa v ňom aj jednotné podmienky vykonávania ustanovení nariadenia (EÚ) 2015/758, pokiaľ ide o ochranu súkromia a údajov používateľov palubných systémov eCall využívajúcich tiesňovú linku 112.
      Článok 2
      Typové schvaľovanie ES vozidiel, pokiaľ ide o ich palubné systémy eCall využívajúce tiesňovú linku 112
      1.   Podľa článku 3 ods. 29 smernice 2007/46/ES výrobca predloží schvaľovaciemu úradu žiadosť o typové schválenie ES vozidla v súvislosti s jeho palubným systémom eCall využívajúcim tiesňovú linku 112.
      2.   Žiadosť uvedená v odseku 1 sa vypracuje na základe vzoru stanoveného v časti 1 prílohy I.
      3.   Ak sú technické požiadavky uvedené v článku 5 delegovaného nariadenia (EÚ) 2017/79 splnené, schvaľovací úrad udelí typové schválenie ES a vydá osvedčenie o typovom schválení ES očíslované v súlade so systémom stanoveným v prílohe VII k smernici 2007/46/ES.
      Členský štát nesmie prideliť to isté číslo inému typu vozidla.
      4.   Osvedčenie o typovom schválení ES sa vypracuje na základe vzoru stanoveného v časti 2 prílohy I.
      5.   Výrobca uvedie v návode na obsluhu informácie o spracúvaní údajov, ktoré sa uskutočňuje prostredníctvom palubného systému eCall využívajúceho tiesňovú linku 112, podľa vzoru stanoveného v časti 3 prílohy I k tomuto nariadeniu.
      Článok 3
      Typové schvaľovanie ES STU alebo komponentov palubného systému eCall využívajúceho tiesňovú linku 112
      1.   Podľa článku 3 ods. 29 smernice 2007/46/ES výrobca predkladá schvaľovaciemu úradu žiadosť o typové schválenie ES STU palubného systému eCall využívajúceho tiesňovú linku 112 alebo komponentov palubného systému eCall využívajúceho tiesňovú linku 112.
      2.   Žiadosť uvedená v odseku 1 sa vypracuje na základe vzoru stanoveného v časti 1 prílohy II k tomuto nariadeniu.
      3.   Ak sú technické požiadavky uvedené v článku 6 delegovaného nariadenia (EÚ) 2017/79 v súvislosti s komponentmi a v článku 7 uvedeného delegovaného nariadenia v súvislosti s STU splnené, schvaľovací úrad udelí typové schválenie ES, vydá osvedčenie o ňom a pridelí mu schvaľovacie číslo v súlade so systémom číslovania stanoveným v prílohe VII k smernici 2007/46/ES.
      Členský štát nesmie prideliť to isté číslo inému typu STU alebo komponentu.
      4.   Osvedčenie o typovom schválení ES sa vypracuje na základe vzoru stanoveného v časti 2 prílohy II.
      Článok 4
      Značka typového schválenia ES
      Každý komponent alebo každá STU zodpovedajúce typu, ktorému bolo udelené typové schválenie ES komponentu alebo STU podľa tohto nariadenia, musia byť označené značkou typového schválenia ES v súlade so vzorom stanoveným v časti 3 prílohy II.
      Článok 5
      Ochrana súkromia a údajov
      1.   Výrobca musí prijať potrebné opatrenia, aby sa zabezpečilo, že palubný systém eCall využívajúci tiesňovú linku 112 alebo STU tohto systému nebudú sledovateľné ani nijakým spôsobom nepretržite sledované v rámci ich bežného stavu prevádzky. Výrobca okrem toho zabezpečí, aby sa údaje vo vnútornej pamäti tohto systému alebo STU automaticky a nepretržite odstraňovali a aby neboli pred vytvorením volania eCall dostupné pre žiadne subjekty mimo palubného systému alebo STU.
      2.   Výrobca informuje vlastníka vozidla o opatreniach prijatých v súlade s článkom 6 ods. 9 nariadenia (EÚ) 2015/758 s použitím vzoru stanoveného v časti 3 prílohy I k tomuto nariadeniu.
      3.   Výrobca musí prijať vhodné ochranné opatrenia (ako napríklad použitie šifrovacích technológií) na ochranu bezpečnosti osobných údajov vo vnútornej pamäti palubného systému eCall využívajúceho tiesňovú linku 112 alebo STU tohto systému a na zabránenie sledovaniu a zneužitiu. Takéto opatrenia musia byť primerané, prísne proporcionálne a nevyhnutné pre určený účel.
      Článok 6
      Nadobudnutie účinnosti a uplatňovanie
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      Uplatňuje sa od 31. marca 2018.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 15. júla 2016

               Za Komisiu

               predseda

            Jean-Claude JUNCKER

         (1)  Ú. v. EÚ L 123, 19.5.2015, s. 77.

         (2)  Delegované nariadenie Komisie (EÚ) 2017/79 z 12. septembra 2016, ktorým sa stanovujú podrobné technické požiadavky a skúšobné postupy pre typové schválenie ES motorových vozidiel, pokiaľ ide o ich palubné systémy eCall využívajúce tiesňovú linku 112, a samostatných technických jednotiek a komponentov palubného systému eCall využívajúceho tiesňovú linku 112, a ktorým sa dopĺňa a mení nariadenie Európskeho parlamentu a Rady (EÚ) 2015/758, pokiaľ ide o výnimky a uplatniteľné normy (pozri stranu 44 tohto úradného vestníka).

         (3)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1 ).

         (4)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

         PRÍLOHA I

            Správne dokumenty týkajúce sa typového schvaľovania ES motorových vozidiel, pokiaľ ide o montáž palubných systémov eCall využívajúcich tiesňovú linku 112

         ČASŤ 1

            Informačný dokument

            VZOR

         Informačný dokument č. … vzťahujúci sa na typové schválenie ES motorového vozidla, pokiaľ ide o palubný systém eCall využívajúci tiesňovú linku 112.
         Tieto informácie sa poskytujú v troch vyhotoveniach a spolu s obsahom. Akékoľvek výkresy sa dodávajú vo vhodnej mierke vo formáte A4 alebo poskladané na tento formát a musia byť dostatočne podrobné. Prípadné fotografie musia byť dostatočne podrobné.
         Ak systém, komponenty alebo samostatné technické jednotky uvedené v tomto informačnom dokumente majú elektronické riadenie, musia sa dodať informácie týkajúce sa ich výkonu.
         0.   VŠEOBECNÉ USTANOVENIA
         0.1.   Značka (obchodný názov výrobcu): …
         0.2.   Typ: …
         0.2.1.   Obchodný názov resp. názvy (ak je/sú k dispozícii): …
         0.3.   Prostriedky identifikácie typu, ak sú vyznačené na vozidle (1): …
         0.3.1.   Umiestnenie takého označenia: …
         0.4.   Kategória vozidla (2): …
         0.5.   Názov spoločnosti a adresa výrobcu: …
         0.8.   Názov a adresa montážneho závodu resp. závodov: …
         0.9.   Meno a adresa zástupcu výrobcu (ak je ustanovený): …
         1.   VŠEOBECNÉ KONŠTRUKČNÉ CHARAKTERISTIKY VOZIDLA
         1.1.   Fotografie a/alebo výkresy reprezentatívneho vozidla: …
         9.   KAROSÉRIA
         9.1.   Druh karosérie (4): …
         9.10.   Vnútorné usporiadanie
         9.10.2.   Usporiadanie a identifikácia ovládačov, oznamovačov a ukazovateľov
         9.10.2.1.   Fotografie a/alebo výkresy usporiadania symbolov a ovládačov, kontroliek a ukazovateľov, najmä zobrazujúcich symbol a polohu kontrolky/ukazovateľa (ak existujú) alebo opis iných prostriedkov používaných na upozornenie osôb vo vozidlách v prípade kritickej poruchy, ktorá by spôsobila neschopnosť systému uskutočniť volanie eCall na tiesňovú linku 112: …
         9.12.2.   Druh a umiestnenie doplnkových zadržiavacích systémov (uveďte áno/nie/voliteľné)

                     (L = ľavá strana, R = pravá strana, C = stred)

                     Predný airbag

                     Bočný airbag

                     Zariadenie na predpätie pásu

                     Prvý rad sedadiel

                     L
                     C
                     R

                     Druhý rad sedadiel (*1)

                     L
                     C
                     R

               9.12.4.   Stručný opis elektrických/elektronických komponentov (ak existujú): …
         12.   RÔZNE
         12.8.   Systém eCall
         12.8.1.   Prítomnosť: áno/nie (3).
         12.8.2.   Technický opis a/alebo schematické výkresy: …
         12.8.3.   Schvaľovacie číslo (ak je k dispozícii) STU palubného systému eCall: …
         12.8.4.   Pre systém eCall neschválený ako STU:
         12.8.4.1.   Podrobný opis, fotografie a/alebo výkresy systému eCall a jeho umiestnenie vo vozidle: …
         12.8.4.2.   Zoznam hlavných zložiek systému eCall: …
         12.8.4.3.   Schéma všetkých elektrických vedení: …
         12.8.5.   Prítomnosť systému eCall pre služby tretích strán (eCall STS): áno/nie (3).
         12.8.6.   Prítomnosť ďalších služieb s pridanou hodnotou: áno/nie (3).
         12.8.7.   Vyhlásenie o zhode s normami uvedenými v článku 5 ods. 8 nariadenia (EÚ) 2015/758: áno/nie (3).
         Dátum, podpis

            Vysvetľujúce poznámky

                     (1)

                     Pokiaľ prostriedky identifikácie typu obsahujú znaky, ktoré nesúvisia s opisom typu vozidla, komponentu alebo samostatnej technickej jednotky, ktorých sa týka tento informačný dokument, takéto znaky sa v dokumentácii znázornia symbolom „?“ (napr. ABC??123??).

                     (2)

                     V súlade s vymedzením v časti A prílohy II k smernici 2007/46/ES.

                     (3)

                     Nehodiace sa prečiarknuť.

                     (4)

                     Použite kódy v súlade s vymedzením v časti C prílohy II k smernici 2007/46/ES.

               ČASŤ 2

            Osvedčenie o typovom schválení ES

            VZOR

         Formát: A4 (210 × 297 mm)
         OSVEDČENIE O TYPOVOM SCHVÁLENÍ ES
         Odtlačok pečiatky úradu typového schválenia
         Oznámenie o:

                                 —

                                 typovom schválení ES

                                 —

                                 rozšírení typového schválenia ES

                                 —

                                 odmietnutí typového schválenia ES

                                 —

                                 odobratí typového schválenia ES

                     určitého typu vozidla, pokiaľ ide o montaž palubných systémov eCall využívajúcich tiesňovú linku 112

               so zreteľom na nariadenie (ES) 2015/758, naposledy zmenené nariadením (EÚ) …./…
         Schvaľovacie číslo ES: …
         Dôvod rozšírenia: …
         ODDIEL I
         0.1.   Značka (obchodný názov výrobcu): …
         0.2.   Typ: …
         0.2.1.   Obchodný názov resp. názvy (ak je/sú k dispozícii): …
         0.3.   Prostriedky identifikácie typu, ak sú vyznačené na vozidle (2): …
         0.3.1.   Umiestnenie takého označenia: …
         0.4.   Kategória vozidla (3): …
         0.5.   Názov spoločnosti a adresa výrobcu: …
         0.8.   Názov a adresa montážneho závodu resp. závodov: …
         0.9.   Meno a adresa zástupcu výrobcu (ak je ustanovený): …
         ODDIEL II
         1.   Doplňujúce informácie (v prípade potreby): pozri dodatok
         2.   Technická služba zodpovedná za vykonávanie skúšok: …
         3.   Dátum vydania skúšobného protokolu: …
         4.   Číslo skúšobného protokolu: …
         5.   Poznámky (v prípade potreby): pozri dodatok
         6.   Miesto: …
         7.   Dátum: …
         8.   Podpis: …

                     Prílohy:

                                 1.

                                 Informačná dokumentácia

                                 2.

                                 Skúšobný protokol

            Vysvetľujúce poznámky

                     (1)

                     Nehodiace sa prečiarknuť.

                     (2)

                     Pokiaľ prostriedky identifikácie typu obsahujú znaky, ktoré nesúvisia s opisom typu vozidla, komponentu alebo samostatnej technickej jednotky, ktorých sa týka tento informačný dokument, takéto znaky sa v dokumentácii znázornia symbolom „?“ (napr. ABC??123??).

                     (3)

                     V súlade s vymedzením v časti A prílohy II k smernici 2007/46/ES.

            Dodatok

               k osvedčeniu o typovom schválení ES č. …

            1.   Doplňujúce informácie
            1.1.   Stručný opis systému eCall namontovaného vo vozidle: …
            1.2.   Umiestnenie systému eCall: …
            1.3.   Prostriedky aktivácie systému eCall: …
            1.4.   Napájanie systému eCall: …
            1.5.   Systém eCall STS namontovaný vo vozidle: áno/nie (1).
            1.6.   Ďalšie služby s pridanou hodnotou: áno/nie (1).
            2.   Schvaľovacie číslo prípadnej STU/komponentu (1) palubného systému eCall využívajúceho tiesňovú linku 112 namontovaných vo vozidle na dosiahnutie súladu s nariadením (EÚ) 2015/758 a jeho vykonávacími aktmi: …
            3.   Poznámky (v prípade potreby): …

         ČASŤ 3

            Vzor pre informovanie používateľov

         Technická dokumentácia odovzdaná s vozidlom (návod na obsluhu) obsahuje zrozumiteľné, komplexné a ľahko dostupné informácie týkajúce sa palubného systému eCall využívajúceho tiesňovú linku 112 vo vozidle a spôsob jeho fungovania, ako aj informácie o akomkoľvek systéme eCall pre služby tretích strán (systém STS) alebo ďalších službách s pridanou hodnotou umiestnených vo vozidle a ich funkciách.
         Rozdiely medzi spracúvaním údajov vykonávaným prostredníctvom palubného systému eCall využívajúceho tiesňovú linku 112 a systémom STS alebo ďalších služieb s pridanou hodnotou, ak sú k dispozícii, musia byť jasne vymedzené.
         Informácie týkajúce sa ochrany súkromia a údajov sa poskytujú oddelene pre systém eCall využívajúci tieňovú linku 112 a systémy STS pred ich použitím s cieľom predísť akémukoľvek nedorozumeniu v súvislosti so sledovanými účelmi a pridanou hodnotou spracúvania údajov.
         Tento vzor stanovuje minimálne požadované informácie, ktoré sa poskytujú používateľovi a môžu byť doplnené o ďalšie relevantné informácie so zreteľom na špecifické okolnosti, za ktorých sa údaje zhromažďujú alebo spracúvajú.
         1.   OPIS PALUBNÉHO SYSTÉMU ECALL
         1.1.   Prehľad o palubnom systéme eCall využívajúcom tiesňovú linku 112, jeho fungovaní a funkciách: …
         1.2.   Služba eCall využívajúca tiesňovú linku 112 je verejná služba všeobecného záujmu, ktorá je dostupná bezplatne.
         1.3.   Palubný systém eCall využívajúci tiesňovú linku 112 je štandardne nastavený ako aktívny. V prípade vážnej nehody sa aktivuje automaticky pomocou palubných senzorov. Okrem toho sa automaticky spustí aj v prípade, keď je vozidlo vybavené systémom STS, ktorý počas vážnej nehody prestane fungovať.
         1.4.   Palubný systém eCall využívajúci tiesňovú linku 112 je v prípade potreby možné spustiť aj manuálne. Návod na manuálnu aktiváciu systému: …
         1.5.   V prípade výskytu závažnej systémovej poruchy, ktorá by znemožnila fungovanie palubného systému eCall využívajúceho tiesňovú linku 112, budú osoby vo vozidle upozornené týmto hlásením: …
         2.   INFORMÁCIE O SPRACÚVANÍ ÚDAJOV
         2.1.   Akékoľvek spracúvanie osobných údajov prostredníctvom palubného systému eCall využívajúceho tiesňovú linku 112 spĺňa pravidlá ochrany osobných údajov stanovené v smerniciach Európskeho parlamentu a Rady 95/46/ES (2) a 2002/58/ES (3), a najmä vychádza z potreby ochrany životne dôležitých záujmov jednotlivca v súlade s článkom 7 písm. d) smernice 95/46/ES (4).
         2.2.   Spracúvanie takýchto údajov je určené výlučne na účely spracovania tiesňového volania eCall na jednotné európske číslo tiesňového volania 112.
         2.3.   Typy údajov a ich príjemcovia

         2.3.1.   Palubný systém eCall využívajúci tiesňovú linku 112 môže zhromažďovať a spracovávať len tieto údaje:

                     —

                     Identifikačné číslo vozidla

                     —

                     Typ vozidla (osobné vozidlo alebo ľahké úžitkové vozidlo)

                     —

                     Typ pohonu vozidla (benzínový/motorová nafta/CNG/LPG/elektrický/vodíkový)

                     —

                     Tri posledné polohy vozidla a smer jazdy

                     —

                     Protokolový súbor automatickej aktivácie systému a jeho časová pečiatka

                     —

                     Akékoľvek doplňujúce údaje (v prípade potreby): …

               2.3.2.   Príjemcami údajov spracúvaných prostredníctvom palubného systému eCall využívajúceho tiesňovú linku 112 sú príslušné strediská tiesňového volania určené zodpovednými verejnými orgánmi štátu, na území ktorého sa nachádzajú, ktoré ako prvé prijímajú a spracúvajú volania eCall na jednotné európske číslo tiesňového volania 112.
         Doplňujúce informácie (ak existujú): …
         2.4.   Spôsoby spracúvania údajov

         2.4.1.   Palubný systém eCall využívajúci tiesňovú linku 112 je navrhnutý tak, aby sa zabezpečilo, že údaje obsiahnuté v systémovej pamäti nebudú dostupné mimo systému pred vytvorením volania eCall.
         Doplňujúce poznámky (ak existujú): …
         2.4.2.   Palubný systém eCall využívajúci tiesňovú linku 112 je navrhnutý tak, aby sa zabezpečilo, že v bežnom stave prevádzky nebude sledovateľný ani nijakým spôsobom nepretržite sledovaný.
         Doplňujúce poznámky (ak existujú): …
         2.4.3.   Palubný systém eCall využívajúci tiesňovú linku 112 je navrhnutý tak, aby sa zabezpečilo, že údaje vo vnútornej pamäti systému sa budú automaticky a nepretržite odstraňovať.
         2.4.3.1.   Lokalizačné údaje vozidla sa vo vnútornej pamäti systému neustále prepisujú tak, aby sa vždy uchovávali maximálne tri posledné aktuálne polohy vozidla potrebné pre riadne fungovanie systému.
         2.4.3.2.   Záznamy údajov o činnosti palubného systému eCall využívajúceho tiesňovú linku 112 sa neuchovávajú dlhšie, než je nevyhnutné na účely spracovania tiesňových volaní eCall, a v každom prípade nie dlhšie než 13 hodín od okamihu, keď sa tiesňové volanie eCall uskutočnilo.
         Doplňujúce poznámky (ak existujú): …
         2.5.   Spôsoby vykonávania práv dotknutých osôb

         2.5.1.   Dotknutá osoba (vlastník vozidla) má právo na prístup k údajom a v prípade potreby môže požiadať o opravu, vymazanie alebo zablokovanie údajov, ktoré sa jej týkajú a ktorých spracovanie nie je v súlade s ustanoveniami smernice 95/46/ES. Všetkým tretím stranám, ktorým sa tieto údaje oznámili, sa musí nahlásiť akákoľvek úprava, vymazanie alebo zablokovanie údajov vykonané v súlade s touto smernicou, pokiaľ je to možné a ak si to nevyžaduje neprimerané úsilie.
         2.5.2.   Dotknutá osoba má právo podať sťažnosť príslušnému orgánu pre ochranu údajov, ak sa domnieva, že jej práva boli porušené následkom spracovania jej osobných údajov.
         2.5.3.   Kontaktná služba zodpovedná za spracovávanie žiadostí o prístup (ak je k dispozícii): …
         3.   INFORMÁCIE O SLUŽBÁCH TRETÍCH STRÁN A ĎALŠÍCH SLUŽBÁCH S PRIDANOU HODNOTOU (AK SÚ SÚČASŤOU VOZIDLA)
         3.1.   Opis prevádzky a funkcií systému STS/služby s pridanou hodnotou: …
         3.2.   Pri akomkoľvek spracovávaní osobných údajov prostredníctvom systému STS/inej služby pridanej hodnoty sa dodržiavajú pravidlá ochrany osobných údajov stanovené v smerniciach 95/46/ES a 2002/58/ES.
         3.2.1.   Právny základ pre využívanie systému STS a/alebo služby s pridanou hodnotou a príslušné spracovanie údajov: …
         3.3.   Systém STS a/alebo ďalšie služby s pridanou hodnotou spracovávajú osobné údaje len na základe výslovného súhlasu dotknutej osoby (vlastníka, resp. vlastníkov vozidla).
         3.4.   Spôsoby spracúvania údajov prostredníctvom systému STS a/alebo ďalších služieb s pridanou hodnotou vrátane akýchkoľvek ďalších potrebných informácií týkajúcich sa sledovateľnosti, sledovania a spracúvania osobných údajov: …
         3.5.   Vlastník vozidla vybaveného systémom eCall STS a/alebo ďalšími službami s pridanou hodnotou, ktoré slúžia ako doplnok palubného systému eCall využívajúceho tiesňovú linku 112, má právo rozhodnúť sa použiť palubný systém eCall využívajúci tiesňovú linku 112 namiesto systému eCall STS alebo ďalších služieb pridanej hodnoty.
         3.5.1.   Kontaktné údaje na vybavovanie žiadostí o deaktiváciu systému eCall STS: …

            (*1)  Tabuľku možno v prípade potreby rozšíriť na vozidlá s viac ako dvoma radmi sedadiel, alebo ak sú po šírke vozidla viac ako tri sedadlá.

            (1)  Nehodiace sa prečiarknuť.

            (2)  Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, 23.11.1995, s. 31).

            (3)  Smernica Európskeho parlamentu a Rady 2002/58/ES z 12. júla 2002, týkajúca sa spracovávania osobných údajov a ochrany súkromia v sektore elektronických komunikácií (smernica o súkromí a elektronických komunikáciách) (Ú. v. ES L 201, 31.7.2002, s. 37).

            (4)  Smernica 95/46/ES bola zrušená nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, (všeobecné nariadenie o ochrane údajov) (Ú. v. EÚ L 119, 4.5.2016, s. 1). Nariadenie sa bude uplatňovať od 25. mája 2018.

         PRÍLOHA II

            Správne dokumenty týkajúce sa typového schválenia ES STU alebo komponentu palubného systému eCall využívajúceho tiesňovú linku 112

         ČASŤ 1

            Informačný dokument

            VZOR

         Informačný dokument č. … vzťahujúci sa na typové schválenie ES, pokiaľ ide o STU alebo komponent palubného systému eCall využívajúceho tiesňovú linku 112 (3).
         Tieto informácie sa poskytujú v troch vyhotoveniach a spolu s obsahom. Akékoľvek výkresy sa dodávajú vo vhodnej mierke vo formáte A4 alebo poskladané na tento formát a musia byť dostatočne podrobné. Prípadné fotografie musia byť dostatočne podrobné.
         Ak samostatné technické jednotky alebo komponenty uvedené v tomto informačnom dokumente majú elektronické riadenie, musia sa dodať informácie týkajúce sa ich výkonu.
         0.   VŠEOBECNÉ USTANOVENIA
         0.1.   Značka (obchodný názov výrobcu): …
         0.2.   Typ: …
         0.3.   Prostriedky identifikácie typu, ak sú vyznačené na samostatnej technickej jednotke (1): …
         0.3.1.   Umiestnenie takého označenia: …
         0.4.   V prípade STU určenej pre kategóriu vozidla (2): …
         0.5.   Názov spoločnosti a adresa výrobcu: …
         0.7.   Umiestnenie a spôsob pripevnenia značky schválenia ES: …
         0.9.   Meno a adresa zástupcu výrobcu (ak je ustanovený): …
         12.8.   Systém eCall
         12.8.2.   Technický opis a/alebo schematické výkresy: …
         12.8.3.1.   Dostatočne podrobné fotografie a/alebo výkresy vo vhodnej mierke, aby umožňovali identifikáciu STU alebo komponentu. Na výkresoch musí byť znázornené navrhované umiestnenie STU alebo komponentu vo vozidle a priestor pre ich značku typového schválenia ES: …
         12.8.3.1.1.   Návod na montáž vo vozidle vrátane polohy a orientácie komponentu palubného systému eCall využívajúceho tiesňovú linku 112: …
         12.8.3.1.2.   Umiestnenie a spôsob montáže STU palubného systému eCall využívajúceho tiesňovú linku 112 vo vozidle: …
         12.8.3.2.   Zoznam hlavných zložiek STU alebo komponentu: …
         12.8.7.   Vyhlásenie o zhode s normami uvedenými v článku 5 ods. 8 nariadenia (EÚ) 2015/758: áno/nie (3).

            Vysvetľujúce poznámky

                     (1)

                     Pokiaľ prostriedky identifikácie typu obsahujú znaky, ktoré nesúvisia s opisom typu vozidla, komponentu alebo samostatnej technickej jednotky, ktorých sa týka tento informačný dokument, takéto znaky sa v dokumentácii znázornia symbolom „?“ (napr. ABC??123??).

                     (2)

                     V súlade s vymedzením v časti A prílohy II k smernici 2007/46/ES.

                     (3)

                     Nehodiace sa prečiarknuť.

               ČASŤ 2

            Osvedčenie o typovom schválení ES

            VZOR

         Formát: A4 (210 × 297 mm)
         OSVEDČENIE O TYPOVOM SCHVÁLENÍ ES
         Odtlačok pečiatky úradu typového schválenia
         Oznámenie o:

                                 —

                                 typovom schválení ES

                                 —

                                 rozšírení typového schválenia ES

                                 —

                                 odmietnutí typového schválenia ES

                                 —

                                 odobratí typového schválenia ES

                     STU/komponentu palubného systému eCall využívajúceho tiesňovú linku 112 (1)

               so zreteľom na nariadenie (EÚ) 2015/758
         Schvaľovacie číslo ES: …
         Dôvod rozšírenia: …
         ODDIEL I
         0.1.   Značka (obchodný názov výrobcu): …
         0.2.   Typ: …
         0.3.   Prostriedky identifikácie typu, ak sú vyznačené na samostatnej technickej jednotke/komponente (2): …
         0.3.1.   Umiestnenie takého označenia: …
         0.4.   V prípade STU určenej pre kategóriu vozidla (3): …
         0.5.   Názov a adresa výrobcu: …
         0.7.   Umiestnenie a spôsob pripevnenia značky schválenia ES: …
         0.9.   Meno a adresa zástupcu výrobcu (ak je ustanovený): …
         ODDIEL II
         1.   Doplňujúce informácie (v prípade potreby): pozri dodatok
         2.   Technická služba zodpovedná za vykonávanie skúšok: …
         3.   Dátum vydania skúšobného protokolu: …
         4.   Číslo skúšobného protokolu: …
         5.   Poznámky (v prípade potreby): pozri dodatok
         6.   Miesto: …
         7.   Dátum: …
         8.   Podpis: …

                     Prílohy:

                                 1.

                                 Informačná dokumentácia

                                 2.

                                 Skúšobný protokol

            Dodatok

               k osvedčeniu o typovom schválení ES č. …

            1.   Doplňujúce informácie
            1.1.   Stručný opis STU alebo komponentu palubného systému eCall využívajúceho tiesňovú linku 112 (3): …
            1.1.1.   Návod na montáž vo vozidle vrátane polohy a orientácie komponentu palubného systému eCall využívajúceho tiesňovú linku 112: …
            1.1.2.   Príklad označenia typového schválenia ES na STU alebo komponente palubného systému eCall využívajúceho tiesňovú linku 112 (3): …
            1.2.   Umiestnenie a spôsob montáže samostatnej technickej jednotky eCall vo vozidle: …
            1.3.   Prostriedky aktivácie: …
            1.4.   Napájanie: …
            2.   Komponent palubného systému eCall využívajúceho tiesňovú linku 112 spĺňa technické požiadavky stanovené v prílohe I k delegovanému nariadeniu Komisie (EÚ) 2017/79. Okrem toho je aj v súlade s technickými požiadavkami, ktoré vyplývajú z:
            2.1.   prílohy IV k delegovanému nariadeniu (EÚ) 2017/79: áno/nie (3).
            2.2.   prílohy VI k delegovanému nariadeniu (EÚ) 2017/79: áno/nie (3).
            2.3.   prílohy VII k delegovanému nariadeniu (EÚ) 2017/79: áno/nie (3).
            3.   Poznámky (v prípade potreby): …

         ČASŤ 3

            Značka typového schválenia STU a komponentov

         1.   Značka typového schválenia ES komponentu a samostatnej technickej jednotky sa skladá:
         1.1.   z obdĺžnika ohraničujúceho malé písmeno „e“, po ktorom nasleduje rozlišovacie číslo členského štátu, ktorý samostatnej technickej jednotke alebo komponentu udelil typové schválenie ES:

                     1

                     pre Nemecko

                     12

                     pre Rakúsko

                     26

                     pre Slovinsko

                     2

                     pre Francúzsko

                     13

                     pre Luxembursko

                     27

                     pre Slovensko

                     3

                     pre Taliansko

                     17

                     pre Fínsko

                     29

                     pre Estónsko

                     4

                     pre Holandsko

                     18

                     pre Dánsko

                     32

                     pre Lotyšsko

                     5

                     pre Švédsko

                     19

                     pre Rumunsko

                     34

                     pre Bulharsko

                     6

                     pre Belgicko

                     20

                     pre Poľsko

                     36

                     pre Litvu

                     7

                     pre Maďarsko

                     21

                     pre Portugalsko

                     49

                     pre Cyprus

                     8

                     pre Českú republiku

                     23

                     pre Grécko

                     50

                     pre Maltu

                     9

                     pre Španielsko

                     24

                     pre Írsko

                     11

                     pre Spojené kráľovstvo

                     25

                     pre Chorvátsko

               1.2.   zo „základného schvaľovacieho čísla“ nachádzajúceho sa v blízkosti obdĺžnika a uvedeného v časti 4 schvaľovacieho čísla, pred ktorým sú dve čísla udávajúce poradové číslo priradené tomuto nariadeniu. Poradové číslo je v súčasnosti „00“.
         1.3.   V prípade STU palubného systému eCall využívajúceho tiesňovú linku 112 sa v blízkosti obdĺžnika pred poradovým číslom nachádzajú písmená „ECALL“.
         2.   Značka typového schválenia ES sa pripevní na hlavnú časť STU alebo komponentu palubného systému eCall využívajúceho tiesňovú linku 112 tak, aby bola nezmazateľná a zároveň jasne a ľahko čitateľná.
         3.   Príklady značiek typového schválenia ES pre STU a komponenty palubného systému eCall využívajúceho tiesňovú linku 112 sú znázornené na obrázkoch 1 a 2.

            Obrázok 1

            Príklad značky typového schválenia ES STU palubného systému eCall využívajúceho tiesňovú linku 112

            Vysvetľujúca poznámka

                     Legenda

                     Uvedené typové schválenie samostatnej technickej jednotky bolo vydané v Bulharsku pod číslom 0046. Prvé dve číslice „00“ udávajú, že samostatná technická jednotka bola schválená podľa tohto nariadenia.

            Obrázok 2

            Príklad značky typového schválenia komponentov palubného systému eCall využívajúceho tiesňovú linku 112

            Vysvetľujúca poznámka

                     Legenda

                     Uvedené typové schválenie komponentu bolo vydané v Nemecku pod číslom 00026. Prvé dve číslice „00“ udávajú, že komponent bol schválený podľa tohto nariadenia.

            (1)  Nehodiace sa prečiarknuť.

            (2)  Pokiaľ prostriedky identifikácie typu obsahujú znaky, ktoré nesúvisia s opisom typu vozidla, komponentu alebo samostatnej technickej jednotky, ktorých sa týka tento informačný dokument, takéto znaky sa v dokumentácii znázornia symbolom „?“ (napr. ABC??123??).

            (3)  Nehodiace sa prečiarknuť.


title: Vykonávacie nariadenie Komisie (EÚ) č. 377/2011 z  15. apríla 2011 o predajných cenách obilnín v prípade desiatej jednotlivej výzvy na predloženie ponuky v rámci verejnej súťaže vyhlásenej nariadením (EÚ) č. 1017/2010

text:
               16.4.2011

               SK

               Úradný vestník Európskej únie

               L 102/19

         VYKONÁVACIE NARIADENIE KOMISIE (EÚ) č. 377/2011
   z 15. apríla 2011
   o predajných cenách obilnín v prípade desiatej jednotlivej výzvy na predloženie ponuky v rámci verejnej súťaže vyhlásenej nariadením (EÚ) č. 1017/2010
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. f) v spojení s jeho článkom 4,
   keďže:

               (1)

               Nariadením Komisie (EÚ) č. 1017/2010 (2) sa začal predaj obilnín prostredníctvom verejnej súťaže v súlade s podmienkami ustanovenými v nariadení Komisie (EÚ) č. 1272/2009 z 11. decembra 2009, ktorým sa ustanovujú spoločné podrobné pravidlá vykonávania nariadenia Rady (ES) č. 1234/2007, pokiaľ ide o nákup a predaj poľnohospodárskych výrobkov v rámci verejnej intervencie (3).

               (2)

               V súlade s článkom 46 ods. 1 nariadenia (EÚ) č. 1272/2009 a článkom 4 nariadenia (EÚ) č. 1017/2010 v nadväznosti na ponuky prijaté v prípade jednotlivých výziev na predloženie ponuky Komisia musí v prípade každej obilniny a každého členského štátu stanoviť minimálnu predajnú cenu alebo sa musí rozhodnúť nestanoviť minimálnu predajnú cenu.

               (3)

               Na základe ponúk prijatých v prípade desiatej jednotlivej výzvy na predloženie ponúk sa rozhodlo, že v prípade určitých obilnín a určitých členských štátov by sa minimálna predajná cena mala stanoviť a v prípade iných obilnín a iných členských štátov by sa žiadna minimálna predajná cena nemala stanoviť.

               (4)

               S cieľom vyslať trhu rýchly signál a zaistiť účinné riadenie opatrenia by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie.

               (5)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   V prípade desiatej jednotlivej výzvy na predloženie ponuky na predaj obilnín v rámci verejnej súťaže vyhlásenej nariadením (EÚ) č. 1017/2010, vzhľadom na ktorú sa lehota na predloženie ponuky skončila 13. apríla 2011, rozhodnutia o predajnej cene v prípade obilnín a členských štátov sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. apríla 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 293, 11.11.2010, s. 41.

      (3)  Ú. v. EÚ L 349, 29.12.2009, s. 1.

      PRÍLOHA

         Rozhodnutia o predaji

                  (EUR/tona)

                  Členský štát

                  Minimálna predajná cena

                  Pšenica obyčajná

                  Jačmeň

                  Kukurica

                  Číselný znak KN 1001 90

                  Číselný znak KN 1003 00

                  Číselný znak KN 1005 90 00

                  Belgique/België

                  X

                  X

                  X

                  България

                  X

                  X

                  X

                  Česká republika

                  X

                  —

                  X

                  Danmark

                  X

                  X

                  X

                  Deutschland

                  X

                  °

                  X

                  Eesti

                  X

                  X

                  X

                  Eire/Írsko

                  X

                  X

                  X

                  Elláda

                  X

                  X

                  X

                  España

                  X

                  X

                  X

                  France

                  X

                  °

                  X

                  Italia

                  X

                  X

                  X

                  Kypros

                  X

                  X

                  X

                  Latvija

                  X

                  X

                  X

                  Lietuva

                  X

                  X

                  X

                  Luxembourg

                  X

                  X

                  X

                  Magyarország

                  X

                  X

                  X

                  Malta

                  X

                  X

                  X

                  Nederland

                  X

                  X

                  X

                  Österreich

                  X

                  X

                  X

                  Polska

                  X

                  X

                  X

                  Portugal

                  X

                  X

                  X

                  România

                  X

                  X

                  X

                  Slovenija

                  X

                  X

                  X

                  Slovensko

                  X

                  X

                  X

                  Suomi/Fínsko

                  X

                  154,00

                  X

                  Sverige

                  X

                  173,60

                  X

                  United Kingdom

                  X

                  170,25

                  X

                              —

                              Nestanovila sa žiadna minimálna predajná cena (všetky ponuky sa zamietli).

                              °

                              Žiadne ponuky.

                              X

                              Žiadne obilniny na predaj nie sú k dispozícii.

                              #

                              Neuplatňuje sa.


title: Vykonávacie nariadenie Komisie (EÚ) 2015/151 z  30. januára 2015 , ktorým sa mení príloha k nariadeniu (EÚ) č. 37/2010, pokiaľ ide o látku „doxycyklín“  Text s významom pre EHP

text:
               31.1.2015

               SK

               Úradný vestník Európskej únie

               L 26/13

         VYKONÁVACIE NARIADENIE KOMISIE (EÚ) 2015/151
   z 30. januára 2015,
   ktorým sa mení príloha k nariadeniu (EÚ) č. 37/2010, pokiaľ ide o látku „doxycyklín“
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na jeho článok 14 v spojení s článkom 17,
   so zreteľom na stanovisko Európskej agentúry pre lieky, ktoré vypracoval Výbor pre lieky na veterinárne použitie,
   keďže:

               (1)

               Maximálny limit rezíduí (maximum residue limit, MRL) farmakologicky účinných látok určených na použitie vo veterinárnych liekoch pre zvieratá určené na výrobu potravín alebo v biocídnych výrobkoch používaných pri chove hospodárskych zvierat v Únii sa má stanoviť v súlade s nariadením (ES) č. 470/2009.

               (2)

               Farmakologicky účinné látky a ich klasifikácia, pokiaľ ide o MRL v potravinách živočíšneho pôvodu, sú stanovené v prílohe k nariadeniu Komisie (EÚ) č. 37/2010 (2).

               (3)

               Doxycyklín je v súčasnosti zahrnutý do tabuľky 1 prílohy k nariadeniu (EÚ) č. 37/2010 ako povolená látka v prípade hovädzieho dobytka, pokiaľ ide o svalovinu, pečeň a obličky, s výnimkou zvierat, ktorých mlieko je určené na ľudský konzum, a v prípade ošípaných a hydiny, pokiaľ ide o svalovinu, kožu a tuk, pečeň a obličky, s výnimkou zvierat, ktorých vajcia sú určené na ľudský konzum.

               (4)

               Európskej agentúre pre lieky bola predložená žiadosť o rozšírenie existujúceho zápisu týkajúceho sa doxycyklínu o králiky.

               (5)

               Európska agentúra pre lieky má v súlade s článkom 5 nariadenia (ES) č. 470/2009 zvážiť použitie maximálnych limitov rezíduí určených pre farmakologický účinnú látku v konkrétnej potravine na iné potraviny vyrobené z rovnakého druhu alebo maximálnych limitov rezíduí určených pre farmakologicky účinnú látku v jednom alebo vo viacerých druhoch na iné druhy. Výbor pre lieky na veterinárne použitie odporučil stanoviť MRL pre doxycyklín v prípade králikov a extrapolovať MRL pre doxycyklín z hovädzieho dobytka, ošípaných, hydiny a králikov na všetky druhy zvierat určené na výrobu potravín.

               (6)

               Zápis týkajúci sa doxycyklínu v tabuľke 1 prílohy k nariadeniu (EÚ) č. 37/2010 by sa preto mal zmeniť tak, aby obsahoval MRL pre všetky druhy zvierat určené na výrobu potravín, pokiaľ ide o svalovinu, tuk, pečeň a obličky, s výnimkou zvierat, ktorých mlieko alebo vajcia sú určené na ľudský konzum.

               (7)

               Je vhodné stanoviť primerané obdobie, počas ktorého by príslušné zainteresované strany prijali opatrenia, ktoré môžu byť potrebné na dodržiavanie novo stanovených MRL.

               (8)

               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,

         PRIJALA TOTO NARIADENIE:
   Článok 1
   Príloha k nariadeniu (EÚ) č. 37/2010 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. apríla 2015.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. januára 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 152, 16.6.2009, s. 11.

      (2)  Nariadenie Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (Ú. v. EÚ L 15, 20.1.2010, s. 1).

      PRÍLOHA
      V tabuľke 1 prílohy k nariadeniu (EÚ) č. 37/2010 sa zápis týkajúci sa látky „doxycyklín“ nahrádza takto:

                     Farmakologicky účinná látka

                     Markerové rezíduá

                     Druh zvierat

                     MRL

                     Cieľové tkanivá

                     Iné ustanovenia (podľa článku 14 ods. 7 nariadenia (ES) č. 470/2009)

                     Terapeutická klasifikácia

                     „Doxycyklín

                     doxycyklín

                     Všetky druhy zvierat určené na výrobu potravín

                     100 μg/kg
                     300 μg/kg
                     300 μg/kg
                     600 μg/kg

                     svalovina
                     tuk
                     pečeň
                     obličky

                     V prípade rýb sa tento MRL pre svalovinu vzťahuje na ‚svalovinu a kožu v prirodzenom pomere‘.
                     MRL pre tuk, pečeň a obličky sa nevzťahujú na ryby.
                     V prípade ošípaných a hydiny sa tento MRL pre tuk vzťahuje na ‚kožu a tuk v prirodzenom pomere‘.
                     Nepoužívať u zvierat, ktorých mlieko alebo vajcia sú určené na ľudský konzum.

                     antiinfekčné látky/antibiotiká“


title: Vykonávacie nariadenie Komisie (EÚ) 2016/605 z 19. apríla 2016 o otvorení a stanovení správy dočasných colných kvót na olivový olej s pôvodom v Tunisku a o zmene nariadenia (ES) č. 1918/2006

text:
               20.4.2016

               SK

               Úradný vestník Európskej únie

               L 104/11

         VYKONÁVACIE NARIADENIE KOMISIE (EÚ) 2016/605
   z 19. apríla 2016
   o otvorení a stanovení správy dočasných colných kvót na olivový olej s pôvodom v Tunisku a o zmene nariadenia (ES) č. 1918/2006
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 písm. a) až e),
   keďže:

               (1)

               Článkom 1 nariadenia Európskeho parlamentu a Rady (EÚ) 2016/580 (2) sa na roky 2016 a 2017 otvára ročná bezcolná kvóta vo výške 35 000 ton na dovoz panenského olivového oleja s pôvodom v Tunisku a patriaceho pod číselné znaky KN 1509 10 10 a 1509 10 90.

               (2)

               Článkom 3 protokolu č. 1 k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Tuniskou republikou na strane druhej (3), ktorý bol zmenený článkom 3 ods. 1 protokolu k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Tuniskou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii (4), schváleného rozhodnutím Rady č. 2005/720/ES (5), sa otvára colná kvóta vo výške 56 700 ton s nulovou sadzbou na dovoz olivového oleja patriaceho pod číselné znaky 1509 10 10 a 1509 10 90, ktorý bol úplne získaný v Tunisku a prepravený priamo z tejto krajiny do Únie. Otvorenie a spravovanie danej colnej kvóty je stanovené v nariadení Komisie (ES) č. 1918/2006 (6).

               (3)

               Z dôvodu konzistentnosti je vhodné spravovať dočasnú colnú kvótu vo výške 35 000 ton rovnako ako trvalú colnú kvótu vo výške 56 700 ton.

               (4)

               Nariadenia Komisie (ES) č. 1345/2005 (7), (ES) č. 1301/2006 (8) a (ES) č. 376/2008 (9) by sa mali uplatňovať bez toho, aby boli dotknuté dodatočné podmienky alebo výnimky stanovené v tomto nariadení.

               (5)

               Pokiaľ sa v tomto nariadení nestanovuje inak, mal by sa uplatňovať článok 3 nariadenia (ES) č. 1918/2006, ktorým sa stanovujú požiadavky na oznamovanie a vydávanie, obdobie platnosti dovozných licencií a suma záruky.

               (6)

               Na to, aby bola prevádzkovateľom poskytnutá väčšia flexibilita z hľadiska využívania kvót na dovoz panenského olivového oleja s pôvodom v Tunisku, by sa mala zrušiť povinnosť rozdeliť oznámenia podľa kódov KN. Nariadenie (ES) č. 1918/2006 by sa preto malo zodpovedajúcim spôsobom zmeniť.

               (7)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Pokiaľ sa v tomto nariadení nestanovuje inak, uplatňuje sa nariadenie (ES) č. 1345/2005, nariadenie (ES) č. 1301/2006, nariadenie (ES) č. 376/2008 a článok 3 nariadenia (ES) č. 1918/2006.
   Článok 2
   1.   Ročná bezcolná kvóta s poradovým číslom 09.4033 (ďalej len „dočasná kvóta“) na dovoz panenského olivového oleja zaradeného pod číselné znaky KN 1509 10 10 a 1509 10 90, ktorý bol úplne získaný v Tunisku a prepravený priamo z tejto krajiny do Únie, sa na roky 2016 a 2017 otvorí za podmienok stanovených v tomto nariadení. Objem dočasnej kvóty predstavuje 35 000 ton ročne.
   2.   Dočasná kvóta sa sprístupní až po pridelení celej ročnej kvóty s poradovým číslom 09.4032 stanovenej v článku 2 nariadenia (ES) č. 1918/2006.
   3.   Colná kvóta sa otvorí 1. januára každého roka. V prípade roka 2016 sa však dočasná kvóta otvára na obdobie od nadobudnutia účinnosti tohto nariadenia do 31. decembra 2016.
   Článok 3
   Žiadosti o licencie na dočasné kvóty sú prípustné od prvého pondelka alebo prvého utorka po nadobudnutí účinnosti vykonávacieho aktu, ktorým sa dočasne pozastavuje možnosť predloženia žiadostí pre kvótu s poradovým číslom 09.4032.
   V prípade roka 2016 sú žiadosti o licenciu na dočasné kvóty prípustné od prvého pondelka alebo prvého utorka po nadobudnutí účinnosti tohto nariadenia.
   Článok 4
   V článku 3 ods. 2 nariadenia (ES) č. 1918/2006 sa vypúšťa druhá veta.
   Článok 5
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. apríla 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Nariadenie Európskeho parlamentu a Rady (EÚ) 2016/580 z 13. apríla 2016 o zavedení núdzových autonómnych obchodných opatrení pre Tuniskú republiku (Ú. v. EÚ L 102, 18.4.2016, s. 1).

      (3)  Ú. v. ES L 97, 30.3.1998, s. 2. Dohoda, naposledy zmenená rozhodnutím Rady 2006/612/ES (Ú. v. EÚ L 260, 21.9.2006, s. 1).

      (4)  Ú. v. EÚ L 278, 21.10.2005, s. 3.

      (5)  Rozhodnutie Rady 2005/720/ES z 20. septembra 2005 o uzavretí Protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Tuniskou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii (Ú. v. EÚ L 278, 21.10.2005, s. 1).

      (6)  Nariadenie Komisie (ES) č. 1918/2006 z 20. decembra 2006, ktorým sa otvára colná kvóta a stanovuje spravovanie colnej kvóty na olivový olej s pôvodom v Tunisku (Ú. v. EÚ L 365, 21.12.2006, s. 84).

      (7)  Nariadenie Komisie (ES) č. 1345/2005 zo 16. augusta 2005, ktorým sa stanovujú podrobné pravidlá na uplatňovanie systému dovozných licencií v odvetví olivového oleja (Ú. v. EÚ L 212, 17.8.2005, s. 13).

      (8)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).

      (9)  Nariadenie Komisie (ES) č. 376/2008 z 23. apríla 2008, ktorým sa stanovujú podrobné pravidlá uplatňovania systému dovozných a vývozných licencií a certifikátov s vopred stanovenou sadzbou náhrady pre poľnohospodárske výrobky (Ú. v. EÚ L 114, 26.4.2008, s. 3).


title: Vykonávacie nariadenie Komisie (EÚ) 2016/2073 z 23. novembra 2016 o úhrade rozpočtových prostriedkov prenesených z rozpočtového roka 2016 v súlade s článkom 26 ods. 5 nariadenia Európskeho parlamentu a Rady (EÚ) č. 1306/2013

text:
               26.11.2016

               SK

               Úradný vestník Európskej únie

               L 320/25

         VYKONÁVACIE NARIADENIE KOMISIE (EÚ) 2016/2073
   z 23. novembra 2016
   o úhrade rozpočtových prostriedkov prenesených z rozpočtového roka 2016 v súlade s článkom 26 ods. 5 nariadenia Európskeho parlamentu a Rady (EÚ) č. 1306/2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 26 ods. 6,
   po porade s Výborom pre poľnohospodárske fondy,
   keďže:

               (1)

               V súlade s článkom 169 ods. 3 nariadenia Európskeho parlamentu a Rady (EÚ, Euratom) č. 966/2012 (2) sa neviazané rozpočtové prostriedky na akcie financované z Európskeho poľnohospodárskeho záručného fondu (ďalej len „EPZF“), ktoré sú uvedené v článku 4 ods. 1 nariadenia (EÚ) č. 1306/2013, môžu preniesť do nasledujúceho rozpočtového roka. Takýto prenos sa obmedzuje na 2 % pôvodných rozpočtových prostriedkov a na sumu úpravy priamych platieb, ako sa uvádza v článku 8 nariadenia Európskeho parlamentu a Rady (EÚ) č. 1307/2013 (3), ktorá sa uplatňovala počas predchádzajúceho rozpočtového roka. To môže viesť k dodatočnej platbe konečným prijímateľom, na ktorých sa vzťahovala táto úprava.

               (2)

               V súlade s článkom 26 ods. 5 nariadenia (EÚ) č. 1306/2013 odchylne od článku 169 ods. 3 nariadenia (EÚ, Euratom) č. 966/2012 musia členské štáty uhradiť prenesené rozpočtové prostriedky, ktoré sa uvádzajú v článku 169 ods. 3 nariadenia (EÚ, Euratom) č. 966/2012, konečným prijímateľom, na ktorých sa v rozpočtovom roku, do ktorého sa rozpočtové prostriedky prenášajú, vzťahuje úroveň úpravy. Táto úhrada sa vzťahuje len na konečných prijímateľov v tých členských štátoch, kde sa v predchádzajúcom rozpočtovom roku uplatňovala finančná disciplína (4).

               (3)

               Pri stanovovaní sumy prenesených rozpočtových prostriedkov, ktorá sa má uhradiť, sa má v súlade s článkom 26 ods. 7 nariadenia (EÚ) č. 1306/2013 zohľadniť rezervná suma na krízy v poľnohospodárskom sektore uvedená v článku 25 daného nariadenia, ktorá sa neposkytli na krízové opatrenia do konca rozpočtového roka.

               (4)

               V súlade s článkom 1 ods. 1 nariadenia Európskeho parlamentu a Rady (EÚ) 2015/1146 (5) sa na priame platby vzťahujúce sa na kalendárny rok 2015 uplatňuje finančná disciplína, aby sa vytvorila rezervná suma na krízy vo výške 441,6 milióna EUR. V rozpočtovom roku 2016 nebola rezervná suma na krízy použitá.

               (5)

               Na základe vyhlásenia o výdavkoch členských štátov za obdobie od 16. októbra 2015 do 15. októbra 2016 predstavuje zníženie v rámci finančnej disciplíny, ktoré členské štáty v rozpočtovom roku 2016 skutočne uplatňovali, 435 miliónov EUR.

               (6)

               Preto sa na základe rozhodnutia Komisie v súlade s článkom 169 ods. 3 piatym pododsekom nariadenia (EÚ, Euratom) č. 966/2012 do rozpočtového roku 2017 môžu preniesť nepoužité rozpočtové prostriedky zodpovedajúce sume finančnej disciplíny vo výške 435 miliónov EUR uplatnenej v rozpočtovom roku 2016, ktorá nepresahuje 2 % pôvodných rozpočtových prostriedkov.

               (7)

               S cieľom zabezpečiť, aby úhrada uvedených rozpočtových prostriedkov konečným prijímateľom ostala primeraná sume úpravy finančnej disciplíny, je vhodné, aby Komisia určila sumy dostupné členským štátom na úhradu.

               (8)

               S cieľom zabrániť tomu, aby členské štáty boli nútené urobiť dodatočnú platbu na uvedenú úhradu, sa toto nariadenie musí uplatňovať od 1. decembra 2016. V dôsledku toho sú sumy stanovené v tomto nariadení konečné a uplatňujú sa bez toho, aby bolo dotknuté uplatňovanie znížení v súlade s článkom 41 nariadenia (EÚ) č. 1306/2013, a bez toho, aby boli dotknuté akékoľvek iné opravy, ktoré sa berú do úvahy v rozhodnutí o mesačných platbách týkajúcich sa výdavkov uskutočnených platobnými agentúrami členských štátov za október 2016 v súlade s článkom 18 ods. 3 nariadenia (EÚ) č. 1306/2013, ako aj všetky zrážky a dodatočné platby, ktoré sa majú vykonať v súlade s článkom 18 ods. 4 uvedeného nariadenia, alebo akékoľvek rozhodnutia, ktoré sa prijmú v rámci postupu schválenia účtovných závierok.

               (9)

               V súlade s článkom 169 ods. 3 nariadenia (EÚ, Euratom) č. 966/2012 sa neviazané rozpočtové prostriedky môžu preniesť iba do nasledujúceho rozpočtového roku. Je preto vhodné, aby Komisia určila dátumy oprávnenosti výdavkov členských štátov na úhradu v súlade s článkom 26 ods. 5 nariadenia (EÚ) č. 1306/2013, a to so zreteľom na poľnohospodársky rozpočtový rok, ako sa vymedzuje v článku 39 uvedeného nariadenia.

               (10)

               S cieľom zohľadniť krátke časové obdobie medzi oznámením čerpania rozpočtových prostriedkov z EPZF na rok 2016 členskými štátmi v rámci spoločného riadenia v období od 16. októbra 2015 do 15. októbra 2016 a potrebou uplatňovať toto nariadenie od 1. decembra 2016 by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Sumy rozpočtových prostriedkov, ktoré budú v súlade s článkom 169 ods. 3 nariadenia (EÚ, Euratom) č. 966/2012 prenesené z rozpočtového roku 2016 a ktoré sú podľa článku 26 ods. 5 nariadenia (EÚ) č. 1306/2013 k dispozícii členským štátom na úhradu konečným prijímateľom, na ktorých sa v rozpočtovom roku 2017 vzťahuje úroveň úpravy, sú stanovené v prílohe k tomuto nariadeniu.
   Sumy, ktoré budú prenesené, sú v súlade s článkom 169 ods. 3 piatym pododsekom nariadenia (EÚ, Euratom) č. 966/2012 predmetom rozhodnutia Komisie o prenose.
   Článok 2
   Výdavky členských štátov v súvislosti s úhradou prenesených rozpočtových prostriedkov budú oprávnené na financovanie zo zdrojov Únie, len ak príslušné sumy boli vyplatené prijímateľom do 16. októbra 2017.
   Článok 3
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. decembra 2016.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. novembra 2016

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 549.

      (2)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).

      (3)  Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013, s. 608).

      (4)  Finančná disciplína sa v súlade s článkom 8 ods. 2 nariadenia (EÚ) č. 1307/2013 neuplatňuje v rozpočtovom roku 2016 v Bulharsku, Chorvátsku ani v Rumunsku.

      (5)  Nariadenie Európskeho parlamentu a Rady (EÚ) 2015/1146 z 8. júla 2015, ktorým sa určuje miera úpravy priamych platieb stanovená v nariadení (EÚ) č. 1306/2013, pokiaľ ide o kalendárny rok 2015 (Ú. v. EÚ L 191, 17.7.2015, s. 6).

      PRÍLOHA

         Sumy, ktoré sú k dispozícii na úhradu prenesených rozpočtových prostriedkov

                  (sumy v EUR)

                  Belgicko

                  6 414 552

                  Česká republika

                  11 049 216

                  Dánsko

                  10 864 696

                  Nemecko

                  60 049 657

                  Estónsko

                  1 293 797

                  Írsko

                  13 600 170

                  Grécko

                  17 254 566

                  Španielsko

                  55 869 779

                  Francúzsko

                  90 755 440

                  Taliansko

                  39 147 477

                  Cyprus

                  368 399

                  Lotyšsko

                  1 676 449

                  Litva

                  3 462 420

                  Luxembursko

                  416 787

                  Maďarsko

                  15 068 124

                  Malta

                  34 366

                  Holandsko

                  8 963 299

                  Rakúsko

                  7 080 542

                  Poľsko

                  25 435 226

                  Portugalsko

                  6 735 448

                  Slovinsko

                  987 364

                  Slovensko

                  5 646 824

                  Fínsko

                  6 067 712

                  Švédsko

                  7 922 613

                  Spojené kráľovstvo

                  38 847 027


title: Vykonávacie nariadenie Komisie (EÚ) č. 698/2012 z  25. júla 2012 o zatriedení určitého tovaru do kombinovanej nomenklatúry

text:
               31.7.2012

               SK

               Úradný vestník Európskej únie

               L 203/34

         VYKONÁVACIE NARIADENIE KOMISIE (EÚ) č. 698/2012
   z 25. júla 2012
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).

               (5)

               Opatrenia stanovené pre položky 1 a 3 v prílohe k tomuto nariadeniu sú v súlade so stanoviskom Výboru pre colný kódex, Výbor pre colný kódex nevydal vzhľadom na položku 2 v prílohe stanovisko v lehote stanovenej jeho predsedom,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. júla 2012

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Ú. v. ES L 302, 19.10.1992, s. 1.

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                              1.

                              Multifunkčný prístroj (tzv. multimediálne centrum do motorových vozidiel) druhu používaného v motorových vozidlách, ktorý je zložený z dvoch hlavných komponentov:

                                          —

                                          rozhlasový prijímač kombinovaný s prehrávačom CD/DVD

                                          —

                                          odnímateľný farebný displej s technológiou na báze tekutých kryštálov (LCD) typu dotykovej obrazovky s rozmerom uhlopriečky približne 17,5 cm (7 palcov) a pomerom strán 16:9.

                                    Prístroj je vybavený konektormi, ktoré umožňujú prijímanie videosignálov z externých zdrojov, ako napríklad z kamerového systému na cúvanie.
                              Prístroj sa predkladá s diaľkovým ovládaním.
                              K prístroju je možné pripojiť ďalší displej.

                  8528 59 40

                  Zatriedenie je určené všeobecnými pravidlami 1, 3c) a 6 na interpretáciu kombinovanej nomenklatúry a znením číselných znakov KN 8528, 8528 59 a 8528 59 40.
                  Prístroj sa skladá z komponentov schopných vykonávať rôzne funkcie (reprodukcia zvuku, reprodukcia videa, reprodukcia rozhlasového vysielania, zobrazenie videozáznamu), z ktorých žiadna neurčuje podstatný charakter prístroja, vzhľadom na jeho dizajn a koncepciu.
                  Pri uplatnení všeobecného pravidla 3c) sa výrobok preto má zatriediť pod číselný znak KN 8528 59 40 ako ostatné farebné monitory s obrazovkou s technológiou na báze tekutých kryštálov (LCD).

                              2.

                              Multifunkčný prístroj (tzv. multimediálne centrum do motorových vozidiel) druhu používaného v motorových vozidlách, s rozmermi približne 17 × 5 × 16 cm.
                              Pod jedným krytom sa nachádza rozhlasový prijímač, prístroj na reprodukciu zvuku a videa a farebný displej s technológiou na báze tekutých kryštálov (LCD) s rozmerom uhlopriečky obrazovky približne 8 cm (3,5 palca).
                              Prístroj je vybavený konektormi, ktoré umožňujú prijímanie videosignálov z externých zdrojov, ako napríklad z kamerového systému na cúvanie.
                              Prístroj môže reprodukovať zvuk a obrázky z USB kľúča.
                              Prístroj sa predkladá s diaľkovým ovládaním.
                              K prístroju je možné pripojiť ďalší displej.

                  8528 59 40

                  Zatriedenie je určené všeobecnými pravidlami 1, 3c) a 6 na interpretáciu kombinovanej nomenklatúry a znením číselných znakov KN 8528, 8528 59 a 8528 59 40.
                  Prístroj sa skladá z komponentov schopných vykonávať rôzne funkcie (reprodukcia zvuku, reprodukcia videa, reprodukcia rozhlasového vysielania, zobrazenie videozáznamu), z ktorých žiadna neurčuje podstatný charakter prístroja, vzhľadom na jeho dizajn a koncepciu.
                  Pri uplatnení všeobecného pravidla 3c) sa výrobok preto má zatriediť pod číselný znak KN 8528 59 40 ako ostatné farebné monitory s obrazovkou s technológiou na báze tekutých kryštálov (LCD).

                              3.

                              Multifunkčný prístroj (tzv. multimediálne centrum do motorových vozidiel) druhu používaného v motorových vozidlách.
                              Pod jedným krytom sa nachádza rozhlasový prijímač, prístroj na reprodukciu zvuku a videa, rádionavigačný prístroj a farebný displej s technológiou na báze tekutých kryštálov (LCD) s rozmerom uhlopriečky obrazovky približne 18 cm (7 palcov) a pomerom strán 16:9.
                              Prístroj je vybavený konektormi, ktoré umožňujú prijímanie videosignálov z externých zdrojov, ako napríklad z kamerového systému na cúvanie alebo z tunera DVB-T.
                              Prístroj môže reprodukovať aj zvuk a obrázky z pamäťovej karty.
                              Prístroj sa predkladá s dvoma diaľkovými ovládačmi.
                              K prístroju je možné pripojiť ďalší displej.

                  8528 59 40

                  Zatriedenie je určené všeobecnými pravidlami 1, 3c) a 6 na interpretáciu kombinovanej nomenklatúry a znením číselných znakov KN 8528, 8528 59 a 8528 59 40.
                  Prístroj sa skladá z komponentov schopných vykonávať rôzne funkcie (reprodukcia zvuku, reprodukcia videa, rádionavigácia, reprodukcia rozhlasového vysielania, zobrazenie videozáznamu), z ktorých žiadna neurčuje podstatný charakter prístroja, vzhľadom na jeho dizajn a koncepciu.
                  Pri uplatnení všeobecného pravidla 3c) sa výrobok preto má zatriediť pod číselný znak KN 8528 59 40 ako ostatné farebné monitory s obrazovkou s technológiou na báze tekutých kryštálov (LCD).